UAC-QTC ตั้งบริษัทร่วมทุน เพื่อลงทุนธุรกิจพลังงาน ถือหุ้นฝ่ายละ 49.98%
UAC-QTC ตั้งบริษัทร่วมทุน “พีพีดับบลิวอี” เพื่อลงทุนธุรกิจพลังงาน ถือหุ้นฝ่ายละ 49.98%
13 ม.ค. 2559

บริษัท ยูเอซี โกลบอล จำกัด (มหาชน) หรือ UAC ระบุว่า บริษัท และบริษัท คิวทีซี เอนเนอร์ยี่ จำกัด (มหาชน) หรือ QTC ร่วมกันจัดตั้งบริษัท พีพีดับบลิวอี จำกัด (PPWE) ลงทุนในธุรกิจด้านพลังงาน โดยบริษัทร่วมทุนดังกล่าวมีทุนจดทะเบียน 1 ล้านบาท เป็นทุนชำระแล้ว 250,000 บาท โดยจะถือหุ้นฝ่ายละ 49.98% ซึ่งการตั้งบริษัทร่วมทุน เพื่อให้เป็นไปตามเงื่อนไขในบันทึกข้อตกลงความร่วมมือระหว่างกันที่มีก่อนหน้านั้น และเพื่อให้เกิดความพร้อมในการลงทุน
ขณะที่การศึกษาความเป็นไปได้ของการลงทุนในโครงการที่ได้ร่วมลงนามบันทึกข้อตกลงความร่วมมือระหว่าง UAC และ QTC สำหรับการร่วมลงทุนซื้อกิจการโรงไฟฟ้าไบโอแมสนั้น ยังไม่แล้วเสร็จ จากเดิมที่คาดว่าการศึกษาความเป็นไปได้ของการลงทุนดังกล่าวจะแล้วเสร็จภายในปี 58